袁定遠

袁定遠，字靜公，浙江嘉興府秀水縣人，清朝政治人物、同進士出身。

 生平 
康熙八年己酉科浙江鄉試舉人《國朝兩浙科名錄》

康熙九年庚戌科（1670年）登進士

康熙十七年戊午（1678年），任河南南陽府新野縣知縣「袁定遠，秀水進士，康熙戊午年任，陞茶陵知州」，（乾隆）《新野縣志》卷之三秩官六「袁定遠，字靜公，秀水人，康熙十七年由進士知新野縣，夏旱步禱城北三十里之黃龍潭，旋病□□□日一至，是歲饑自貸晉賈銀若干，兩買楚糧計口分給，有鬻兒者旣成劵糧至焚劵攜兒歸，明年春請上得賑，以故年雖饑民無流亡，又賊僧某殺□寺沙彌，明日詣縣，哭請捕盜，心疑其詐，鞠之□□其情遂成獄，咸服神明，五年擢茶陵州知州」，[嘉慶]《南陽府志》卷四宦蹟六十一「袁定遠，字靜公，浙江秀水人，進士，康熙間知新野縣，歲飢自貸銀，糴他處穀計口分給，明年春請上得賑，以故年雖飢，民無流亡」，[乾隆]《續河南通志》卷五十職官志名宦五南陽府

湖南長沙府茶陵州知州

康熙二十五年丙寅（1686年），任山東萊州府平度州知州「袁定遠，二十五年任有傳」，（乾隆）《萊州府志》卷六「袁定遠，秀水人，康熙庚戌進士，知平度州，寬仁愛民，待士有禮，訟無大小至即立為剖斷，又虛公研訊，無一冤者，奏最内遷，州人老幼遠送，皆泣不忍别，仕終四川知府」，（乾隆）《萊州府志》卷九宦績，祀名宦祠「平度州……名宦祠……又增祀國朝知州李祖知州袁定遠知州舒士貴共三人」，（乾隆）《萊州府志》卷四「袁定遠，浙江秀水人，庚戌進士，府志康熙二十五年任，寬仁愛民，待士有禮，訟無大小，至者即行聽斷，虛公研鞫，民無冕抑，以例年奏最内遷，州民多泣送不忍去，由部郎除四川某府知府終」，（道光）《重修平度州志》卷十六列傳二官師

戶部福建清吏司員外郎

康熙三十三年甲戌科會試同考試官「同考試官……戶部福建清吏司員外郎袁定遠，靜公，浙江秀水縣人，庚戌進士」，《康熙三十三年甲戌科會試墨卷》「同考官類二……康熙三十三年甲戌科會試……戶部郎中袁定遠，字靜公，浙江秀水人，庚戌進士」，《清秘述聞》卷十四

刑部貴州司郎中

經刑部尚書王士禎等舉薦其擔任吏部文選司郎中王士祯《居易录》（卷下）：六月，吏部文选司郎中谈九乾以事罢，有旨令各部堂上官保举可任选司者以闻。本部公举贵州司郎中袁定远（康熙庚戌进士）。奉旨点用。予念之曰：“上以向来选郎，多不任职，特旨从诸曹拔尤调补。此例，从前所无，盖旷典也。予独蒙简用，遭逢不世，当积弛之后，须极力振刷。如昔选郎王东皋伯勉（顺治丙戌进士，河南汤阴人）。宋开之文运（顺治己丑进士，直隶南官人，历官刑部左侍郎，谥端悫，加太子少保）。二公之所为，方足以副上旁求至意；而予辈亦得逭于咎戾。子勉之矣。”「袁定遠，字靜公，康熙九年進士，授新野知縣，滇黔用兵，豫籌供應，絶無派累，升平度知州，革耗羨民德之，厯吏部文選司郎中，爲尚書陳廷敬所器重，保舉第一，仕終順慶知府」，（光緒）《嘉興縣志》卷二十二「孝感熊公賜履爲大冢宰時，僚屬有袁定遠者，以户部郞中調文選司，其母年逾八十且多病，家信至屬其子歸甚迫，袁乃具呈熊公請吿終養，并約同僚數十人代求之，熊公怒抵其呈于地，曰：汝蒙恩初調，正當報效朝廷，而敢遞求歸里，邪若再溷瀆，卽當參送刑部矣，袁噻默而退，次日在朝房，袁出家書示同僚并約再懇熊公，公復抵其呈于地，曰：我昨日已言之，若再溷瀆，卽當參送刑部矣，汝輩敢復爾邪，時吏部宫屬在朝房者不過五六人，內有吳應庚者攘臂而白熊公曰：袁選君之母老而且病，家書慘切，一字一淚，皇上方以孝治天下，此等諒在所哀矜，老先生爲百官長顧乃壅塞下情，恐非皇上孝治之意，況令弟四先生現在西曹，今日方知獄吏之尊，老先生言及彼處，正當蹙額疾首，而反以此恐嚇天下士大夫，此應庚竊所未喻也，熊公聞之，卽俯躬引咎，允其請焉，令弟四先生云云者，謂熊公之弟賜瓚方坐事繫詔獄云，家西澗先生材任爲余述之如此，余于是歎吳君之善言也，熊公之能受直言也，並有古人風矣並誌之」，《柳南隨筆》，王应奎，卷三

康熙四十四年乙酉四月（1705年），任四川順慶府知府「袁定遠，浙江進士，康熙四十四年任」，（雍正）《四川通志》卷三十一『順慶府，袁定遠，浙江人，康熙庚戌進士，任順慶守，慈惠廉明，正已率屬，時有「吏行冰上，人在鏡中」之頌』，（雍正）《四川通志》卷七下「袁定遠，浙江嘉興府秀水縣人，庚戌進士，康熙四十四年四月任」，《康熙順慶府志》增三

参考文献

D
Category:秀水县人
Category:清朝戶部員外郎
Category:清朝戶部郎中
Category:清朝吏部郎中
Category:清朝刑部郎中
Category:清朝新野縣知縣
Category:清朝平度州知州
Category:清朝順慶府知府